**Generelle vilkår harmonium/trøorgel - kundeinstrument**

1. Partar og gyldigheit

Disse Generelle Vilkåra gjeld for alle transaksjonar, avtaler, oppdrag og liknande mellom kunden (den som tingar teneste) og leverandøren (Hardanger Harmonium/Tre Tradisjon Herand).

1. Tilbod/Oppdrag

Kunden får eit spesifisert tilbod for arbeidet, inkl. opplysningar om betaling, prisnivå, gyldigheit og ev. andre vilkår. I tilfelle der det er snakk om deloppdrag (altså ikkje full (teknisk) restaurering, men t.d. berre stemming), kan ikkje leverandøren haldast ansvarleg for ikkje utført arbeid, eller statussen av den delen av instrumentet som ikkje var med i oppdraget. Om det viser seg å vere ynskjeleg eller naudsynt med ekstra arbeid for at deloppdraget (t.d. stemming) skal kunne gjennomførast eller verta optimalt, skal det drøftast mellom partane ved fyrst moglege høve for å avtale om kva skal/må gjerast.

1. Utgifter for reise, opphald eller/og transport

Alle utgifter for reise, opphald, og transport av leverandøren (inkl. material, verktøy) og/eller instrument skal belastast kunden, med mindre noko anna er avtalt.

1. Kvalitet, Garanti og Service

Leverandøren forpliktar seg til å gjere den best moglege jobben, med bruk av autentiske materialar/delar og/eller historisk forsvarlege alternativ. Respekt for originalitet er ein viktig ledetråd i prosessen, og leverandøren kjem til å strekkja seg langt for å oppnå best mogleg resultat. I denne samanhengen er det ei stor føremon å kunne jobbe på verkstaden vår i Herand, der alle naudsynte materiale, verktøy og ev. deler er lett tilgjengeleg. Eventuell ventetid på t.d. tørking av lim/lakk, materialbestilling osv. undervegs i prosessen kan då nyttast til andre oppdrag. Ved arbeid «på staden» gjeld eit påslag på 10% på gjeldande timesats, og kunden er ansvarleg for å leggja til rette for ein god arbeidsplass. Ekstra kostnader som kan oppstå pga uventa ekstra arbeid skal belastast kunden.

1. Bruk av instrumentet

Eit harmonium er eit gamalt instrument, kanskje med ei lang historie bak seg med utsetjing for fukt, tørke, varme, kulde, makk, hærverk, dårleg arbeid, osv. Det er hovudsakeleg laga av tre, og difor ømfintleg for klimaet rund seg. Om det skulle oppstå problem etter levering, er det berre å ta kontakt. Viser det seg at leverandøren skulle/kunne ha gjort ting annleis/betre, blir det ordna opp i. Er problemet oppstått på grunn av feil bruk \*), kan ikkje leverandøren haldast ansvarleg for det. Då må kunden akseptera at eventuelle synfaring/reparasjonar må betalast.

\*) instrument trivast best ved ein temperatur mellom ca. 15o C. og 22o C., og ein relativ luftfuktigheit mellom 40% og 65%; mindre avvik i kortare periodar skal til vanleg ikkje føre til skader, men større avvik i lengre periodar kan føre til skader.

1. God råd

Mindre instrument, som skal brukast på konsert-tur, må ikkje stå over natta i ein kald bil, heller ikkje stå i ein bil i steikande sol. Instrumentet treng tid til å akklimatisere seg.

1. Disse generelle vilkår er publisert på heimesida www.har-monium.no

Versjon: 20190530